Hun ble student i 1904. Sesongen 1909-1910 var hun elev ved Nationaltheatret. Da hun var ferdig med skuespillerutdannelsen var hun først ved Den Nationale Scene i Bergen fra 1911 til 1912, så ved Tivoli Teater i Kristiania fra 1912 til 1913. Hun var tilbake på Nationaltheatret fra 1915 til 1919, og ved Intimteateret fra 1921 til 1922. Etter å ha spilt på Chat Noir fra 1922 til 1924 flyttet hun til Trondheim og var ved Trondhjems Nationale Scene fra 1924 til 1925. Deretter var hun engasjert ved flere teatre.